অসম আৰক্ষীয়ে মেঘালয়ৰ পশ্চিম খাচী পাহাৰ জিলাৰ উমৱালি গাঁৱৰ দুগৰাকী জনজাতীয় খাচী যুৱকক অসমৰ বকোলৈ আহি থকাৰ সময়ত গ্ৰেপ্তাৰ কৰা ঘটনাক কেন্দ্ৰ কৰি অসম-মেঘালয় সীমান্তত উত্তেজনাই বিৰাজ কৰিছে।
উমৱালি গাঁৱৰ জনসাধাৰণে নৰ্থ-ইষ্ট নাওক জনোৱা মতে, শুকুৰবাৰে সন্ধিয়া অসম আৰক্ষীৰ এটা দলে নিৰপৰাধী খাচী যুৱক দুগৰাকীক বন্দুক দেখুৱাই গ্ৰেপ্তাৰ কৰে।
গ্ৰেপ্তাৰ হোৱা খাচী যুৱক দুগৰাকী ক্ৰমে অলনিংগাৰ ষ্টাইটাং আৰু বিবাৰুইছ মাৰৱেনি বুলি জানিব পৰা গৈছে।
আৰক্ষীয়ে যুৱক দুগৰাকীক বৰ্তমান ক'ত ৰাখিছে সেই সম্বন্ধেও গাঁৱবাসী অৱগত নহয় বুলি কয়।
যুৱক দুগৰাকীক গ্ৰেপ্তাৰ কৰা ঘটনাই উমৱালি আৰু ইয়াৰ পাৰ্শ্চৱৰ্তী অসম-মেঘালয় সীমান্তত উত্তেজনাৰ সৃষ্টি কৰিছে।
অসম আৰক্ষীয়ে মেঘালয়ৰ উমৱালিত প্ৰৱেশ কৰি গাঁৱৰ লোকৰ ব্যক্তিগত ভূমিত পহৰা চকী নিৰ্মাণ কৰিব বিচাৰিছিল বুলিও ইয়াৰ পূৰ্বে ১৯ ফেব্ৰুৱাৰিত উমৱালি গাঁৱৰ বাসিন্ধা সকলে অভিযোগ উত্থাপন কৰিছিল।
অসম আৰক্ষীৰ এই কাৰ্য্যৰ বিৰুদ্ধে উমৱালি গাঁৱৰ ৰাইজে তীব্ৰ প্ৰতিবাদ সাব্যস্ত কৰিছিল।
গাঁৱবাসীয়ে এইচ ওৱাই চি সদস্য সকলৰ সৈতে অসম আৰক্ষীয়ে পহৰা চকী নিৰ্মাণ কৰিব বিচৰা স্থানত গোটেই নিশা সমবেত হৈ থাকি প্ৰতিবাদ সাব্যস্ত কৰিছিল।
গাঁৱবাসীয়ে সাব্যস্ত কৰা এই প্ৰতিবাদৰ এটা ভিডিঅ' ছ'চিয়েল মিডিয়াত ইতিমধ্যে ভাইৰেল হৈ পৰিছিল আৰু মেঘালয়ৰ জনসাধাৰণে অসম আৰক্ষীৰ এই ভূমিকাৰ বিৰুদ্ধে সৰৱ হৈ পৰিছিল।
ভিডিঅ'টোত অসম আৰক্ষীয়ে খাচী গাঁৱৰ লোকসকলক ভাবুকি দিয়া দেখা গৈছিল।
বিগত এটা বৰ্ষত এইটো উমৱালিত তৃতীয়টো এনেধৰণৰ ঘটনা।
বিগত বৰ্ষৰ ১৪ ফেব্ৰুৱাৰিত অসম আৰক্ষীয়ে উমৱালি গাঁৱৰ লোকৰ এটা দলৰ ওপৰত আক্ৰমণ কৰিছিল যি আক্ৰমণত বহুকেইগৰাকী লোক আঘাতপ্ৰাপ্ত হৈছিল।
মোদী পাছ, নাড্ডা ফেইল! বিজেপিৰ ৰাষ্ট্ৰীয় সভাপতিৰ ৰাজ্য হিমাচলত কংগ্ৰেছৰ মুখ্যমন্ত্ৰী হ'ব কোন?
গান্ধীৰ ৰাজ্যত বিপৰ্যস্ত কংগ্ৰেছ; কিয় গুজৰাটৰ নিৰ্বাচনী ইতিহাসৰ আটাইতকৈ বেয়া ফলাফল কংগ্ৰেছৰ?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
